CELEX: 32015R2295
Language: et
Date: 2015-12-09 00:00:00
Title: Komisjoni rakendusmäärus (EL) 2015/2295, 9. detsember 2015, millega muudetakse määrust (EÜ) nr 2074/2005 seoses tunnustatud toiduettevõtete loeteluga (EMPs kohaldatav tekst)

10.12.2015   
            
            
               ET
            
            
               Euroopa Liidu Teataja
            
            
               L 324/5
            
         KOMISJONI RAKENDUSMÄÄRUS (EL) 2015/2295,
   9. detsember 2015,
   millega muudetakse määrust (EÜ) nr 2074/2005 seoses tunnustatud toiduettevõtete loeteluga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (1) eriti selle artikli 31 lõike 2 punkti f,
   ning arvestades järgmist:
   
               (1)
            
            
               Määruses (EÜ) nr 882/2004 on sätestatud ametliku kontrolli üldeeskirjad, millega tagatakse sööda- ja toidualaste ning loomatervishoidu ja loomade heaolu käsitlevate liidu eeskirjade täitmise kontrollimine. Määrusega on ette nähtud, et liikmesriigid koostavad tunnustatud ettevõtete ajakohased loetelud, mis on kättesaadavad teistele liikmesriikidele ja üldsusele.
            
         
               (2)
            
            
               Komisjoni määruse (EÜ) nr 2074/2005 (2) nõuete kohaselt avab komisjon veebisaidi, kus liikmesriigid panevad üles lingid oma veebisaitidele, mis sisaldavad teistele liikmesriikidele ja üldsusele kättesaadavaks tehtud ajakohaseid tunnustatud ettevõtete loetelusid. Mainitud loetelude analüüsimine näiteks mõju hindamise eesmärgil ja selleks, et ühendada neid komisjoni muude infotehnoloogiavahenditega, on osutunud väga aeganõudvaks ja keeruliseks.
            
         
               (3)
            
            
               Selleks, et lihtsustada liikmesriikide ettevõtete loetelude analüüsimist ja lisada loeteludesse põhjendamatu viivituseta liidu tunnustatud ettevõtteid, näib olevat asjakohane kasutada kaubanduse kontrolli- ja ekspertsüsteemi TRACES.
            
         
               (4)
            
            
               Käesolevas määruses sätestatud nõuded hõlmavad nii toidukäitlejate kui ka pädevate asutuste praeguste tavade kohandamist. Seepärast on asjakohane lubada käesoleva määruse kohaldamise edasilükkamist.
            
         
               (5)
            
            
               Määrust (EÜ) nr 2074/2005 tuleks seetõttu vastavalt muuta.
            
         
               (6)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2074/2005 V lisa asendatakse käesoleva määruse lisa tekstiga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2016.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. detsember 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 165, 30.4.2004, lk 1.
   
      (2)  Komisjoni määrus (EÜ) nr 2074/2005, 5. detsember 2005, millega sätestatakse rakendusmeetmed Euroopa Parlamendi ja nõukogu määruses (EÜ) nr 853/2004 käsitletud teatavate toodete ja Euroopa Parlamendi ja nõukogu määrustes (EÜ) nr 854/2004 ja (EÜ) nr 882/2004 käsitletud ametlike kontrollide suhtes, sätestatakse erandid Euroopa Parlamendi ja nõukogu määrusest (EÜ) nr 852/2004 ning muudetakse määruseid (EÜ) nr 853/2004 ja (EÜ) nr 854/2004 (ELT L 338, 22.12.2005, lk 27).
   
      LISA
      
         
            „V LISA
            
               Tunnustatud ettevõtete loetelud
            
            I PEATÜKK
            
               JUURDEPÄÄS TUNNUSTATUD ETTEVÕTETE LOETELUDELE
            
            Selleks, et abistada liikmesriike ajakohaste tunnustatud toiduettevõtete loetelude kättesaadavaks tegemisel teistele liikmesriikidele ja üldsusele, avab komisjon veebisaidi, kus liikmesriigid panevad üles lingid oma veebisaitidele või teavitavad sellest, kui loetelud avaldatakse süsteemi TRACES kaudu.
            II PEATÜKK
            
               LIIKMESRIIKIDE VEEBISAITIDE VORM
            
            A.   Koondloetelu
            
            
                     
                        1.
                     
                     
                        Iga liikmesriik annab komisjonile viite oma ametlikule veebisaidile, kus on esitatud määruse (EÜ) nr 853/2004 I lisa punktis 8.1 määratletud loomseid saadusi käitlevate tunnustatud toiduettevõtete koondloetelu.
                     
                  
                     
                        2.
                     
                     
                        Punktis 1 osutatud koondloetelu on esitatud ühe tabelina ja ühes või mitmes liidu ametlikus keeles.
                     
                  B.   Süsteemi ülesehitus
            
            
                     
                        1.
                     
                     
                        Koondloetelu sisaldava veebisaidi töötab välja pädev asutus või vajaduse korral üks määruse (EÜ) nr 882/2004 artiklis 4 osutatud pädevatest asutustest.
                     
                  
                     
                        2.
                     
                     
                        Koondloetelu sisaldab linke
                        
                                    a)
                                 
                                 
                                    sama veebisaidi teistele veebilehtedele;
                                 
                              
                                    b)
                                 
                                 
                                    veebisaitidele, mida haldavad teised pädevad asutused, üksused või, kui on asjakohane, teised organid, kui punktis 1 osutatud pädev asutus ei halda tunnustatud toidukäitlemisettevõtete loetelusid.
                                 
                              
                  C.   Loetelude edastamine süsteemi TRACES kaudu
            
            Erandina punktidest A ja B võivad liikmesriigid edastada loetelud süsteemi TRACES kaudu.
            III PEATÜKK
            
               TUNNUSTATUD ETTEVÕTETE LOETELUDE KUJUNDUS JA KOODID
            
            Tunnustatud toidukäitlemisettevõtteid käsitleva teabe laiema kättesaadavuse tagamiseks ja loetelude loetavuse parandamiseks kehtestatakse kujundus, mis sisaldab asjakohast teavet ja koode.
            IV PEATÜKK
            
               TEHNILINE KIRJELDUS
            
            II ja III peatükis osutatud ülesanded ja toimingud viiakse läbi vastavalt komisjoni avaldatud tehnilistele kirjeldustele.”